Laba diena.
Mano vardas Uldus.
Aš esu fotografė iš Rusijos.
Savo kelią pradėjau maždaug prieš 6 metus
nuo ironiškų asmeninių portretų,
kad parodyčiau stereotipus
apie tautybes, lytis
ir socialinius klausimus -
„Aš rusė. Parduodu narkotikus, ginklus, vaikų pornografiją"
„Degtinė = vanduo. Myliu degtinę!"
naudodamasi fotografija kaip įrankiu. „Tekėk už manęs, man reikia vizos."
Šiandien aš vis dar vaidinu prieš kamerą
ir bandau būti drąsi kaip svajonių moteris.
Aš susitelkiu ties balansu tarp
prasmingos idėjos, estetikos, grožio, kompozicijos, ironijos ir artefaktų.
Šiandien aš papasakosiu apie projektą,
kurį vadinu Desperatiška romantika.
Tai yra mano artefaktai,
Prerafaelitų brolijos paveikslai,
nutapyti 19 amžiaus viduryje.
Aš paėmiau paveikslą
ir padovanojau naują, šiuolaikišką prasmę,
kalbėdama apie mane Rusijoje supančius
klausimus,
įamžinant žmones, kurie nėra modeliai,
bet turi įdomių istorijų.
Šis berniukas yra profesionalus šokėjas,
tik 12 metų amžiaus,
bet vidurinėje mokykloje slepia, kad šoka,
ir nešioja brutalumo kaukę,
norėdamas nebūti atstumtas klasiokų,
lyg neturėtų asmenybės.
Šis berniukas turi tikslus ir svajones,
bet slepia juos, kad būtų priimtas,
nes būti kitokiu nėra lengva,
ypač Rusijoje.
Kitas portretas interpretuoja metaforą
O tai Nikita,
vieno iš barų Sankt Peterburge
apsauginis.
Jis mėgsta sakyti, „Piktas aš tau nepatikčiau.", cituodamas
Halką iš filmo,
bet niekada nemačiau jo pikto.
Jis slepia savo jautrią, romantišką pusę,
nes Rusijoje, tarp vyrų,
nėra kieta būti romantiku,
bet yra kieta būti apsuptam moterų
ir atrodyti kaip agresyvusis Halkas.
(Juokas)
Kartais savo projekte
paimu paveikslą
ir suteikiu jam naują prasmę
ir naują pagundą.
Kartais palyginu veido bruožus
ir žaidžiu su žodžiais:
ironija, Geležinis žmogus, lyginantis žmogus.
(Juokas)
Per artefaktus
aš iškeliu socialinius klausimus,
kurie supa mane Rusijoje.
Įdomus faktas apie santuoką Rusijoje,
kad dauguma 18-os, 19-os metų mergaičių
jau yra pasiruošusios ir svajoja susituokti.
Mes nuo vaikystės mokomi,
kad sėkminga santuoka reiškia sėkmingą gyvenimą,
tad dauguma mergaičių kovoja,
kad gautų gerą vyrą.
O kas dėl manęs?
Man 27-eri.
Rusijos sociumui aš esu senmergė
ir neturiu vilčių ištekėti.
Dėl to matote mane su Meksikos kovotojo kauke,
su vestuvine suknele, beviltišką savo sode.
Bet prisiminkite, ironija yra raktas,
ir tai darau norėdama motyvuoti mergaites
siekti tikslų, svajonių
ir keisti stereotipus.
Būkite drąsios. Būkite ironiškos - tai padeda.
Būkit linksmos ir kurkite magiją.
(Plojimai)